**Natalie "Nattie" Katherine Neidhart** (s. 27. toukokuuta 1982) on kanadalainen showpainija. Hänet tunnetaan parhaiten paininimellään **Natalya**. Hän työskentelee tällä hetkellä World Wrestling Entertainmentin RAW brändissä. Hän on kolmannen sukupolven painija sekä Hart Foundation-ryhmän ja WWE Hall of Famen jäsenen Jim Neidhartin tytär. Neidhart on äitinsä kautta Hart-painiperheen jäsen, johon kuuluu muun muassa  Bret "Hitman" Hart.

Uran alku
---------

Nattie Neidhart vuonna 2006 tekemässä Sharpshooter-painiliikettä Arielille.
Neidhart sai muodollisen ammatillisen painikoulutuksen Hart-perheen Ross ja Bruce Hartilta. Hän aloitti Eric Bischoffin johtaman nuorisolle tarkoitetun Mat Rats-organisaaton isäntänä ja kuuluttajana vuosituhannen alussa. Vuonna 2003 Neidhart aloitti Hart-perheen omassa promootiossa Stampede Wrestlingissä kehänimellä Nattie Neidhart, jossa hän paini isänsä kanssa. Vuoden 2005 aikana hän voitti kahdesti Stampede Wrestling Women's Pacific Championship-mestaruuden. Painiessaan myös välillä Japanissa hän käytti kehänimeä Nadia Hart. Painiessaan Japanissa Neidhartin ristisiteet vaurioituivat ja joutui vuoden 2006 alussa leikkaukseen ja olemaan sivussa kehätoiminnasta puoli vuotta. Neidhartin viimeinen ottelu Stampedessä oli 26.1.2007 oli Veronika Vicea vastaan, koska hän oli allekirjoittanut sopimuksen WWE:n kanssa.

WWE
---

Neidhart siirrettiin aluksi WWE:n johtamiin Florida Championship Wrestling ja Ohio Valley Wrestling brändeihin. Hän debytoi yhdessä serkkujensa Teddy Hartin ja Harry Smithin kanssa Next Generation Hart Foundation-ryhmänä. Vuonna 2008 Natalya siirrettiin WWE:n pääsarjaan Smackdown, jossa hän toimi aluksi ilkeänä hahmona. Alussa hän otteli paljon Victorian kanssa Michelle McCoolia ja Bella Twinsejä vastaan.

Smackdownista Natalya siirtyi ECW-brändiin vuoden 2009 alussa. Ensimmäisen ottelussa ECW:ssä Natalya voitti Alicia Foxin. Natalya osallistui vuoden 2009 Wrestlemania 25:n otteluun "Miss WrestleMania" Battle Royal, jonka voitti miespainija Santina Marella. Hieman myöhemmin ECW:hen liittyi myös David Hart Smith, jolloin muodostettiin jälleen The Hart Dynasty-joukkue. The Hart Dynasty siirrettiin takaisin Smackdowniin kesäkuun lopussa. The Hard Dynasty sai menestystä vasta seuraavan vuoden keväällä ensin osallistumalla WrestleMania XXVI:ssä auttamassa setäänsä Bret Hartia ottelussa Vince McMahonia vastaan ja sitten voittamalla joukkuemestaruuden The Miziltä ja The Big Show:lta pari viikkoa myöhemmin.

Mestaruudet ja saavutukset
--------------------------

Natalya SmackDown Women's Champion-mestarina
* **Guinness World Records**
	+ Eniten esiintymisiä WWE:n naispainijana PPV-tapahtumissa - 75 kertaa
	+ Eniten otteluita WWE:n naispainijana - 1514 ottelua
	+ Eniten voitettuja otteluita WWE:n naispainijana - 663 ottelua
	+ Eniten WWE wrestlemania esiintymisiä WWE:n naispainijana - 8 kertaa
	+ Eniten WWE RAW ottelua naispainijana - 174 ottelua
	+ Eniten WWE Smackdown ottelua naispainijana - 200 ottelua
* **NWA: Extreme Canadian Championship Wrestling'**
	+ ECCW Women's Championship (1 kerta)
* **Stampede Wrestling**
	+ Stampede Women's Pacific Championship (2 kertaa)
* **WWE**
	+ WWE Divas Championship (1 kerta)
	+ WWE SmackDown Women's Championship (1 kerta)
	+ WWE Women's Tag Team Championship (1 kerta) – Taminan kanssa

Lähteet
-------

1. 1 2 3 4 5 6 7  Natalya Wrestlingdatassa
2. 1 2 3 4 5 6  Natalya WWE virallinen sivusto
3. 1 2  Carrying on the family businessViitattu 13.4.2024 (englanniksi)
4. ↑  Mat Rats twitching to tussleViitattu 13.4.2024
5. ↑  Neidharts a unique teamViitattu 13.4.2024 (englanniksi)
6. 1 2  [ Stampede Wrestling
Women's Pacific Title]Viitattu 13.4.2024 (englanniksi)
7. ↑  Neidhart-Stock to collide in NewfoundlandViitattu 13.4.2024 (englanniksi)
8. ↑  Stampede 26.1.2007 tuloksetViitattu 13.4.2024
9. ↑  Nattie Neidhart talks WWE dealViitattu 13.4.2024 (englanniksi)
10. ↑  Natalya Neidhart OWW-sivustollaViitattu 13.4.2024
11. ↑  Smackdown: Two debuts for first FridayViitattu 14.4.2024 (englanniksi)
12. ↑  Smackdown Results - 11/28/08 - Albany, NYViitattu 14.4.2024 (englanniksi)
13. ↑  Served with a Swagger and a smileViitattu 14.4.2024 (englanniksi)
14. ↑  Wrestlemania 25: HBK-Undertaker steals the showViitattu 14.4.2024 (englanniksi)
15. ↑  ECW: The new Hart Foundation?Viitattu 14.4.2024 (englanniksi)
16. ↑  Undertaker ends Shawn Michaels' career in thrilling rematch to cap off Wrestlemania XXVIViitattu 14.4.2024
17. ↑  WWE Superstar Natalya Now Has 6 Professional Wrestling Guinness World RecordsViitattu 13.4.2024 (englanniksi)
18. ↑  NWA SUPERGIRLS CHAMPIONSHIPViitattu 13.4.2024


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat

 |

 |